2 munavalget  0,5 tl soola  100 g juustu  2 sl jahu  0,5 tl paprikat  0,5 tl kuivat. tilli  näpuotsatäis cayennet    Riivi juust peene riiviga. Vahusta munavalged soolaga tugevaks vahuks. Sega õrnalt hulka jahu, juust ja maitseained. Tõsta teelusikaga ahjuplaadile väikesed pätsikesed ning küpseta 180-kraadises ahjus umbes 10 minutit, kuni pealt kuldsed.     ***    Palavate ilmadega sai ohtralt jäätist valmistatud. Peale esimest suuremat jäätiseteo lainet ootas mind külmkapis aga paras kogus üleliigseid munavalgeid. Esimesl korral sai valmistatud Pavlovat, nüüd aga soovisin proovida midagi uut. Kuna ainuke magusate küpsetiste sööja siin majas olen mina, tahtsin väga neist midagi soolast valmistada.  Inspiratsioonipuuduses tõttas appi taas nami-nami foorum, kust leidsin umbes-täpselt sellise retsepti, nagu otsisin. Lisasin sinna ka veidike maitseaineid, mis andsid küpsistele mõnusa nüansi - meenutasid veidike neid poes müüdavaid küüslaugu-ürdi kattega juuste. Küpsised ise jäid aga väga õhulised ja maitsekad. Ahjusoojana tulid aga maitsed eriti hästi esile.    Baasretsept pärit Elina blogist.